|  |
| --- |
|  |
|  |
| **REPUBLIKA HRVATSKA** |
| **PRIMORSKO-GORANSKA ŽUPANIJA** |
| **Upravni odjel za**  **turizam, poduzetništvo i ruralni razvoj** |

**

**UPUTE ZA PRIJAVITELJE NA**

**J A V N I P O Z I V**

**za dodjelu potpora temeljem Programa dodjele potpora male vrijednosti poduzetnicima Primorsko-goranske županije u 2024. godini za Mjeru 9.**

* + **Mjera 9. Stjecanje znanja i vještina za poduzetnike i potencijalne poduzetnike**
  1. **CILJEVI JAVNOG POZIVA**

Kreiranjem i provedbom **Programa dodjele potpora male vrijednosti poduzetnicima Primorsko-goranske županije u 2024. godini** („Službene novine“ broj 19/24 i 44/24) dodjeljuju se potpore male vrijednosti koje imaju za cilj poticanje razvoja konkurentnog malog i srednjeg poduzetništva i obrtništva tehnološko unaprjeđenje kroz primjenu novih suvremenijih tehnologija, energetska učinkovitost, unapređenje prava i mogućnosti na neovisan pristup, kretanje i korištenje prostora osobama s invaliditetom i osobama smanjene pokretljivosti, poticanje razvoja turističkog poduzetničkog potencijala Gorskog kotara, unaprjeđenje poslovnih vještina i znanja postojećih i potencijalnih poduzetnika te ujednačavanje razlike između razvijenijih i manje razvijenih sredina (otoka, primorja i gorja).

Provedba mjera iz Programa doprinosi povećanju produktivnosti i prepoznatljivosti, kvalitetnijim proizvodima, boljem iskorištenju vlastitih resursa, nadalje, pomoć je poduzetnicima početnicima u početcima poslovanja, a sve kako bi se omogućila konkurentnost poduzetnika na području Županije.

Program edukacije koje organiziraju i provode poduzetničke potporne institucije ima za cilj podizanje razine poduzetničkih znanja i vještina, jačanje konkurentskih sposobnosti poduzetnika i obrtnika s područja Primorsko-goranske županije, poticanje rasta i razvoja dionika malog gospodarstva, posebno u ruralnim područjima.

* 1. **PRIHVATLJIVI PRIJAVITELJI – KORISNICI POTPORA**

Korisnici potpora, prihvatljivi prijavitelji, u smislu ovog Programa i ovog Javnog poziva su subjekti malog gospodarstva (mikro i mali), koji su fizičke i pravne osobe (isključivo registrirani kao obrti i trgovačka društva d.o.o., j.d.o.o. te ustanove) u 100% privatnom vlasništvu s registriranim sjedištem na području Primorsko-goranske županije koji samostalno i trajno obavljaju dopuštene djelatnosti radi ostvarivanja dobiti odnosno dohotka na tržištu utvrđene prema kriterijima propisanim Zakonom o poticanju razvoja malog gospodarstva („Narodne novine“, broj 29/02, 63/07, 53/12, 56/13 i 121/16) koji moraju imati minimalno jednu zaposlenu osobu (uključuje i samozapošljavanje) na puno radno vrijeme, na neodređeno.

**Prihvatljivi su Prijavitelji ukoliko:**

* Prijavitelj u vlasničkoj i/ili osnivačkoj strukturi nema udjela Republike Hrvatske, jedinice područne (regionalne) samouprave ili jedinice lokalne samouprave te pravnih osoba čiji je vlasnik i/ili osnivač Republika Hrvatska, jedinica područne (regionalne) samouprave ili jedinice lokalne samouprave;
* Prijavitelj je u 100% privatnom vlasništvu s registriranim sjedištem na području Primorsko-goranske županije;
* Prijavitelj je pravna ili fizička osoba koja je mikro ili malo poduzeće sukladno Zakonu o poticanju razvoja malog gospodarstva (,,Narodne novine“ broj 29/02, 63/07, 53/12, 56/13 i 121/16) i Preporuci Europske komisije 2003/361/EC od 06.05.2003. uz odgovarajuću primjenu definicije malih i srednjih poduzeća dane u Prilogu I. Uredbe komisije (EU) br. 651/2014 od 17. lipnja 2014. (SL EU L 187, 26.6.2014., str. 1–78) o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU L 187, 26.06.2014. str.1) i njezinim izmjenama Uredbi Komisije (EU) 2023/1315 оd 23. lipnja 2023. (SL EU L 167, 30.6.2023., str. 1–90), Uredbi Komisije (EU) 2017/1084 (SL EU L 156, 20.6.2017., str. 1–18) i Uredbi Komisije (EU) 2021/1237. (SL EU L 270, 29.7.2021., str. 39–75);
* Prijavitelj u trenutku podnošenja prijave ima odgovarajući oblik registracije;
* Prijavitelj te partnerski i povezani subjekti s Prijaviteljem prijave imaju podmirene obveze prema Primorsko-goranskoj županiji;
* Prijavitelj je podnio Prijavu koja je u skladu s prihvatljivim aktivnostima, prihvatljivim troškovima i prihvatljivim djelatnostima;
* Prijavitelj ima barem jednog zaposlenog uključujući vlasnika/cu obrta (vlasnik/ca obrta se smatra zaposlenikom obrta ukoliko nema zasnovan radni odnos kod druge pravne ili fizičke osobe), na puno radno vrijeme i na neodređeno vrijeme; (dokazuje se e-radnom knjižicom, tj. Elektroničkim zapisom ili potvrdom HZZMO o podacima evidentiranim u matičnoj evidenciji);
* Prijavitelj u trenutku podnošenja prijave ima podmirene obveze po osnovi javnih davanja o kojima službenu evidenciju vodi Porezna uprava (dokazuje se originalnom Potvrdom nadležne Porezne uprave ili elektroničkim zapisom dostupnim na e-Građani, u dijelu e-Porezna);
* Prijavitelj traži potporu u skladu s odredbama o potporama male vrijednosti – Uredba komisije (EU) 2023/2831) – (dokazuje se Izjavom o korištenim potporama male vrijednosti).

Ako je jedna pravna ili fizička osoba osnivač, suosnivač, vlasnik ili suvlasnik više poduzetnika, pravo na prijavu po ovom Javnom pozivu ima samo jedan poduzetnik.

**Neprihvatljivi sektori:**

U okviru Programa dodjele potpora u 2024. godini nisu prihvatljivi sektori i ne sufinanciraju se djelatnosti Prijavitelja čija je glavna djelatnost (kod obrta navedena kao Pretežita djelatnost u izvatku iz obrtnog registra) utvrđena u Obavijesti o razvrstavanju Državnog zavoda za statistiku jedna od sljedećih djelatnosti iz Odluke o Nacionalnoj klasifikaciji djelatnosti NKD 2007 („Narodne novine“ broj 58/07 i 72/07):

Područje A - Poljoprivreda i ribarstvo - izuzev šumarstvo - (Odjeljak 01 i Odjeljak 03)

Područje C - Prerađivačka industrija - (Odjeljak 12 - Proizvodnja duhanskih proizvoda; Skupina 25.4 - Proizvodnja oružja i streljiva; Skupina 30.4 - Proizvodnja vojnih borbenih vozila)

Područje K - Financijske djelatnosti i djelatnost osiguranja (Odjeljak 64, 65, 66),

Područje L - Poslovanje nekretninama (Odjeljak 68),

Područje R - Umjetnost, zabava i rekreacija (Odjeljak 92 djelatnost kockanja, klađenja )

Područje M - Stručne, znanstvene i tehničke djelatnosti (Odjeljak 69.1 Pravne djelatnosti i Odjeljak 70 Upravljačke djelatnosti; savjetovanje u vezi s upravljanjem).

Korisnici potpore po Programu dodjele potpora u 2024. godini ne mogu biti poduzetnici koji ulažu u sljedeće namjene:

* proizvodnju oružja, streljiva, vojne i policijske opreme;
* proizvodnju, preradu i distribuciju duhana;
* provođenje pokusa na životinjama;
* benzinske postaje;
* prodajne auto salone.

Sukladno odredbi članka 1. Uredbe komisije (EU) 2023/2831 dodjela potpora iz Programa dodjele potpora u 2024. nije moguća poduzetnicima koji djeluju u sektorima koji ostvaruju pravo na potporu prema posebnim aktima Europske komisije, a definiranim u članku 1. Uredbe komisije (EU) 2023/2831.

a) potpore koje se dodjeljuju poduzetnicima koji se bave primarnom proizvodnjom proizvoda ribarstva i akvakulture;

b) potpore koje se dodjeljuju poduzetnicima koji se bave preradom i stavljanjem na tržište proizvoda ribarstva i akvakulture, ako je iznos potpore utvrđen na temelju cijene ili količine kupljenih proizvoda ili proizvoda stavljenih na tržište;

c) potpora koje se dodjeljuju poduzetnicima koji djeluju u primarnoj proizvodnji

poljoprivrednih proizvoda;

d) potpore koje se dodjeljuju poduzetnicima u sektoru prerade i stavljanja na tržište poljoprivrednih proizvoda, u jednom od sljedećih slučajeva:

i. ako se iznos potpore utvrđuje na temelju cijene ili količine tih proizvoda koji su kupljeni od primarnih proizvođača ili koje dotični poduzetnici stavljaju na tržište;

ii. ako su potpore uvjetovane njihovim djelomičnim ili potpunim prenošenjem na primarne proizvođače;

e) potpore dodijeljene za djelatnosti povezane s izvozom u treće zemlje ili države članice, konkretno potpore izravno povezane s izvezenim količinama, uspostavljanjem i radom distribucijske mreže ili drugim tekućim rashodima povezanima s djelatnošću izvoza;

f) potpore koje se uvjetuju uporabom domaćih proizvoda ili usluga umjesto uvoznih.

Izuzeće od zabrane:

Ako poduzetnik djeluje i u jednom od prethodno navedenih sektora ( točke (a), (b), (c) ili (d)) i u jednom ili više sektora obuhvaćenih područjem primjene Uredbe Komisije (EU) 2023/2831 ili obavlja druge djelatnosti obuhvaćene područjem primjene Uredbe Komisije (EU) 2023/2831, Uredba Komisije (EU) 2023/2831 se primjenjuje na potpore dodijeljene u vezi s tim drugim sektorima odnosno djelatnostima, uz uvjet da korisnik potpore osigura odgovarajućim sredstvima, kao što je razdvajanje djelatnosti ili razdvajanje računa, da djelatnosti u sektorima isključenima iz područja primjene Uredbe Komisije (EU) 2023/2831 ne ostvaruju korist od potpore male vrijednosti koje se dodjeljuju u skladu s Uredbom Komisije (EU) 2023/2831.

Prihvatljivi prijavitelji bespovratnih sredstava temeljem ovog Programa su poduzetničke potporne institucije registrirane na području Primorsko goranske županije (u daljnjem tekstu: PPI) koje su upisane u Jedinstveni registar poduzetničke infrastrukture (u daljnjem tekstu: JRPI): <http://reg.mingo.hr/pi/public/> 100% privatnom vlasništvu s registriranim sjedištem na području Primorsko-goranske županije; koji u vlasničkoj i/ili osnivačkoj strukturi nemaju udjela Republike Hrvatske, jedinice područne (regionalne) samouprave ili jedinice lokalne samouprave te pravnih osoba čiji je vlasnik i/ili osnivač Republika Hrvatska, jedinica područne (regionalne) samouprave ili jedinice lokalne samouprave.

Organizatori i krajnji korisnici moraju imati registrirano sjedište/prebivalište na području PGŽ i raditi/djelovati na području PGŽ.

* 1. **PRIHVATLJIVE AKTIVNOSTI**

Prihvatljive su aktivnosti i troškovi koji se realiziraju i nastali su tijekom 2024.godine.

Prihvatljive su aktivnost koje se provode na području Primorsko-goranske županije.

**Prihvatljive aktivnosti** koje se mogu financirati u okviru ovog Javnog poziva su:

**Aktivnost 1: Sufinanciranje organizacije i provedbe informativnih/ edukativnih radionica/programa na području Županije**

Zahtjevi za provedbu aktivnosti odobravat će se temeljem programa izrađenog od strane organizatora, koji obrađuju jednu ili više mogućih tema ili tema koje se nadovezuju:

•EU strukturni i investicijski fondovi

• poduzetništvo (računovodstvo i financije, vođenje poslovnih knjiga, analiza financijskih izvještaja, kontroling, internetsko brendiranje poslovno planiranje, marketing, upravljanje organizacijskom komunikacijom, društveno odgovorno poslovanje, komunikacijske i prezentacijske vještine i sl.)

• pravni poslovi

• specifična znanja/područja iz djelokruga poljoprivredne, šumarske i turističke djelatnosti (gospodarenje i brendiranje u ekološkoj poljoprivredi, gospodarenje na OPG-u)

• zaštita okoliša i održivo upravljanja prirodnim resursima ( gospodarenje otpadom, ekološki standardi i zahtjevi u marinama, kontrola kvalitete usluge u marinama)

• učenje kroz rad o poduzetništvu, poljoprivredi i šumarstvu

• edukacija nezaposlenih osoba evidentiranih u HZZ  Područni ured Rijeka i sl.

• digitalizacija poslovanja (AI, Big data, ChatGPT, Digitalna ekonomija, IoT)

**Aktivnost 2: Savjetovanje krajnjih korisnika od strane županijskih potpornih institucija**

Savjetovanje će se provoditi na području Županije, besplatno za minimalno 10 krajnjih korisnika s cijelog područja Županije, a pokrivat će neka od sljedećih ili sličnih  područja:

Grupa I - Savjeti za pokretanje i vođenje poslovanja

•     Upoznavanje poduzetničke okoline - Osnove poduzetničkih znanja i vještina

•     Specifična znanja i vještine u poduzetništvu

•     Poslovanje kroz obrt ili trgovačko društvo - poduzetnička dilema

•     Postupak osnivanja poduzeća/obrta

•     Obveze poduzeća i obrta

•     Financijsko ekonomsko poslovanje u obrtu

•     Specifičnosti vođenja poslovnih knjiga u obrtu, upravljanje troškovima i optimalizacija cijena, platni promet i osiguranje naplate, aktualne odrednice poreznog sustava

•     Postupak i aktivnosti kod zapošljavanja i obveze po zapošljavanju

•     Organizacija poduzeća i nagrađivanje

•     Poslovno planiranje i poslovni plan

•     Definiranje pravca razvoja poduzetnika

•     Poslovna psihologija i psihologija komunikacije u poduzetništvu

•    Upravljanje konfliktima u poduzetništvu

• Prodaja i razvoj prodajnih procesa

• Marketing, komunikacije, oglašavanje

•    Društvene mreže kao marketinški i konkurentski potencijal

Grupa II - Savjeti za provedbu aktivnosti razvoja

•     Komercijalni ugovori (zastupanja, distribucije…)

•     Povezivanje s dobavljačima

• Internacionalizacija i širenje tržišta

•   Istraživanje i razvoj novih proizvoda/usluga/procesa

•     Unapređivanje postojećih proizvoda

•     Dizajn i branding

•     Digitalizacija poslovanja - korištenje digitalnih tehnologija i primjena novih

poslovnih modela

•     Inovacija poslovnih modela

•     ChatGPT i AI alati za poslovne svrhe

•     Izrada strategija komercijalizacije inovacija, podrška kod provedbe

•     Strateško planiranje poslovanja

•     Patentne zaštite

•     Novi poduzetnički poduhvat

•     Projektni menadžment i upravljanje projektima

•     Investicijski elaborat kao razvojni poduzetnički alat

Grupa III – Savjeti za pristup izvorima financiranja

•    Komercijalni izvori financiranja i što treba imati pripremljeno (banke, poslovni anđeli, zajednička ulaganja- „joint venture“ ulagači)

•    Potpore za inovacije/izvoz/razvoj (ZAKLADA FIPRO, EEN, HAMAG-Bicro, MINGO i dr.)

•    Potpore za poduzetnike u poljoprivredi kroz Program ruralnog razvoja Republike Hrvatske 2014.-2020. (Mjere 4 i 6)

•    EU strukturni i kohezijski fondovi kao nove razvojne mogućnosti poduzetnika

•    EU fondovi i potpore - savjetovanje za pisanje i pripremu EU projekata

•    Nacionalne potpore-savjetovanje za pisanje i pripremu projekata za ostvarivanje bespovratnih sredstava iz domaćih izvora (PGŽ, MINGO, MINT i dr.)

•    EU strukturni i kohezijski fondovi kao nove razvojne mogućnosti poduzetnika

•    Provedba EU projekata

•    Poduzetničko umrežavanje, klasterizacija i okrupnjavanje

* 1. **PRIHVATLJIVI I NEPRIHVATLJIVI TROŠKOVI**

**Prihvatljivi troškovi** za sufinanciranje su troškovi~~:~~

* najma informatičke opreme i prostora za održavanje informativnih/edukativnih radionica/programa
* predavača za specifična područja
* troškovi putovanja predavača
* nabave sredstava/materijala za sudionike, u svrhu održavanja radionica/programa

**Pokazatelji provedbe (indikatori)**

1. Prijave projekata moraju pridonijeti ispunjavanju ciljeva ovog projekta mjereno sljedećim pokazateljem provedbe Aktivnost 1.

|  |  |
| --- | --- |
| Pokazatelj provedbe (indikatori) | Minimum ostvarenja pokazatelja provedbe\* |
| Broj educiranih osoba | 10 |
| Broj obuhvaćenih tema ( i naziv) | 1 |
| Broj radionica/edukacija i lokacije izvođenja (Gorski kotar, otoci, priobalje) | 1 |

\*Prijavitelj u ponudi mora definirati ponuđenu razinu ostvarenja pokazatelja provedbe

**Aktivnost 2:** Savjetovanje krajnjih korisnika od strane županijskih potpornih institucija

Provedba projekta vezanih uz pružanje stručne i savjetodavne individualne podrške koje će se provoditi po grupama tematskih područja, odnosno temama, besplatno, za minimalno 5 krajnjih korisnika s cijelog područja Županije, a pokrivat će neka od sljedećih ili sličnih područja:

Grupa I - Savjeti za pokretanje i vođenje poslovanja

•     Upoznavanje poduzetničke okoline - Osnove poduzetničkih znanja i vještina

•     Specifična znanja i vještine u poduzetništvu

•     Poslovanje kroz obrt ili trgovačko društvo - poduzetnička dilema

•     Postupak osnivanja poduzeća/obrta

•     Obveze poduzeća i obrta

•     Financijsko ekonomsko poslovanje u obrtu

•     Specifičnosti vođenja poslovnih knjiga u obrtu, upravljanje troškovima i optimalizacija cijena, platni promet i osiguranje naplate, aktualne odrednice poreznog sustava

•     Postupak i aktivnosti kod zapošljavanja i obveze po zapošljavanju

•     Organizacija poduzeća i nagrađivanje

•     Poslovno planiranje i poslovni plan

•     Definiranje pravca razvoja poduzetnika

•     Poslovna psihologija i psihologija komunikacije u poduzetništvu

•    Upravljanje konfliktima u poduzetništvu

• Prodaja i razvoj prodajnih procesa

• Marketing, komunikacije, oglašavanje

•    Društvene mreže kao marketinški i konkurentski potencijal

Grupa II - Savjeti za provedbu aktivnosti razvoja

•     Komercijalni ugovori (zastupanja, distribucije…)

•     Povezivanje s dobavljačima

• Internacionalizacija i širenje tržišta

•   Istraživanje i razvoj novih proizvoda/usluga/procesa

•     Unapređivanje postojećih proizvoda

•     Dizajn i branding

•     Digitalizacija poslovanja - korištenje digitalnih tehnologija i primjena novih

poslovnih modela

•     Inovacija poslovnih modela

•     ChatGPT i AI alati za poslovne svrhe

•     Izrada strategija komercijalizacije inovacija, podrška kod provedbe

•     Strateško planiranje poslovanja

•     Patentne zaštite

•     Novi poduzetnički poduhvat

•     Projektni menadžment i upravljanje projektima

•     Investicijski elaborat kao razvojni poduzetnički alat

Grupa III – Savjeti za pristup izvorima financiranja

•    Komercijalni izvori financiranja i što treba imati pripremljeno (banke, poslovni anđeli, zajednička ulaganja- „joint venture“ ulagači)

•    Potpore za inovacije/izvoz/razvoj (ZAKLADA FIPRO, EEN, HAMAG-Bicro, MINGO i dr.)

•    Potpore za poduzetnike u poljoprivredi kroz Program ruralnog razvoja Republike Hrvatske 2014.-2020. (Mjere 4 i 6)

•    EU strukturni i kohezijski fondovi kao nove razvojne mogućnosti poduzetnika

•    EU fondovi i potpore - savjetovanje za pisanje i pripremu EU projekata

•    Nacionalne potpore-savjetovanje za pisanje i pripremu projekata za ostvarivanje bespovratnih sredstava iz domaćih izvora (PGŽ, MINGO, MINT i dr.)

•    EU strukturni i kohezijski fondovi kao nove razvojne mogućnosti poduzetnika

•    Provedba EU projekata

•    Poduzetničko umrežavanje, klasterizacija i okrupnjavanje

Kao krajnji korisnici mjere predviđeni su: nezaposlene osobe evidentirane u HZZ-Područni ured Rijeka; studenti; mladi; potencijalni poduzetnici i/ili koji su podnijeli zahtjev za korištenje sredstava za poticanje zapošljavanja HZZ-u; poduzetnici malog gospodarstva registrirani u RH sukladno važećem Zakonu o poticanju razvoja malog gospodarstva uključujući i poduzetnike početnike.

**Pokazatelji provedbe (indikatori)**

1. Prijave projekata moraju pridonijeti ispunjavanju ciljeva ovog projekta mjereno sljedećim pokazateljem provedbe Aktivnost 2.

|  |  |
| --- | --- |
| Pokazatelj provedbe (indikatori) | Minimum ostvarenja pokazatelja provedbe\* |
| Broj korisnika usluge individualnog savjetovanja | 5 |
| Broj sati pojedinačnog savjetovanja po korisniku | 8 |
| Broj lokacija izvođenja savjetovanja (Gorski kotar, otoci, priobalje) | 1 |

\*Prijavitelj u ponudi mora definirati ponuđenu razinu ostvarenja pokazatelja provedbe

Prihvatljivi troškovi uključuju troškove koji se odnose na organizaciju i provedbu prijavljenog projekta potkrijepljeni detaljnim izvještajem o obavljenim aktivnostima, broju korisnika, temama, lokacijama i dr. te prilozima sukladno Prijavi projekta.

Troškove aktivnosti promocije i ostali troškovi provedbe projekta dodjeljuju se u paušalnom iznosu u visini od 10% od ukupno odobrene vrijednosti potpore, te ih nije potrebno naknadno obrazlagati u izvješću.

Prihvatljive su prijave za sufinanciranje projekta/aktivnosti koje se provode tijekom 2024. godine.

**Nisu prihvatljivi troškovi:.**

* porez na dodanu vrijednost (PDV) nije prihvatljiv trošak u slučaju kad je prijavitelj/korisnik potpore porezni obveznik upisan u registar obveznika PDV-a te ima pravo na odbitak PDV-a (osim ako Prijavitelj dostavi Izjavu ili ogovarajući dokaz da nije u sustavu PDV)
* troškovi nabave uredskog namještaja
* trošak za kojeg je već ostvarena potpora iz nekog drugog izvora financiranja
* svi drugi troškovi koji nisu u vezi s realizacijom prijavljenog projekta.
  1. **INSTRUMENT, INTENZITET POTPORE I VISINA NOVČANOG IZNOSA**

Potpora male vrijednosti (de minimis potpora) se dodjeljuje Korisniku u obliku bespovratnih sredstava i subvencija.

Novčana sredstva za provedbu Programa potpora osigurana su u Proračunu Primorsko-goranske županije za 2024. godinu, unutar Razdjela 8 - Upravni odjel za turizam, poduzetništvo i ruralni razvoj, program "Razvoj poduzetništva“, na poziciji pod oznakom:

A 800316 Program edukacija – 30.000,00 eura.

Prijavitelju se može odobriti potpora u okviru jedne prijave ukupno:

* do 100% prihvatljivih troškova, ali ne više od **20.000,00** **eura** po prijavitelju

Najniži iznos novčanih sredstava namijenjen za dodjelu: **2.000,00 eura**.

Najviši iznos za dodjelu bespovratnih sredstava: **20.000,00 eura**.

Iznos potpore Primorsko-goranske županije predstavlja državnu potporu male vrijednosti sukladno Uredbi komisije (EU) 2023/2831.

* 1. **POSTUPAK OBRADE PODNESENIH PRIJAVA**

Povjerenstvo za dodjelu potpora temeljem Programa dodjele potpore male vrijednosti poduzetnicima Primorsko-goranske županije u 2024. godini (u daljnjem tekstu: Povjerenstvo) provodi postupak obrade prijava.

Povjerenstvo radi na sjednicama koje saziva voditelj Povjerenstva. Povjerenstvo čine voditelj i 4 (četiri) člana koje imenuje Župan.

U izvršavanju svoje zadaće Povjerenstvo obavlja sljedeće poslove:

* razmatra podnesene prijave i utvrđuje ispunjavanje uvjeta sukladno kriterijima za odabir prijava, odnosno vrši admínistrativnu provjeru i provjeru prihvatljivosti prijava.
* nakon administrativne provjere i provjere uvjeta prihvatljivosti, Povjerenstvo utvrđuje Prijedlog odluke o dodjeli potpore po pojedinom korisniku, a Odluku o dodjeli potpore donosi Župan*.*

O radu Povjerenstva vodi se zapisnik.

Stručne i administrativne poslove za Povjerenstvo obavlja Upravni odjel za turizam, poduzetništvo i ruralni razvoj Primorsko-goranske županije.

Prijave na Javni poziv i dokumentacija ne vraćaju se prijaviteljima*.*

* 1. **KRITERIJI ZA ODABIR PRIJAVA**

Temeljem zaprimljenih prijava, a ovisno o raspoloživim proračunskim sredstvima za tekuću godinu za provedbu Mjera, utvrdit će se rang-lista prijava sukladno kriterijima za odabir prijava.

*.*

**Administrativna provjera**

Povjerenstvo će provjeravati formalnu ispravnost podnijetih prijava **te se dalje neće razmatrati**

* prijave zaprimljene izvan roka za dostavu prijava
* prijave s nepotpunom ili neispravnom dokumentacijom
* prijave koje nisu izrađene u skladu s Javnim pozivom i Uputama
* prijave u kojima su navedeni neistiniti podaci tj. lažne informacije
* prijave u kojima je dostavljena nevjerodostojna ili nevažeća dokumentacija

U postupku odlučivanja o dodjeli iznosa potpore Povjerenstvo za dodjelu potpora poduzetničkim potpornim institucijama u 2024. (dalje u tekstu: Povjerenstvo) će se voditi prema sljedećem: o raspoloživim sredstvima u Proračunu Primorsko-goranske županije namijenjenih provedbi ovog Javnog poziva te broju i kvaliteti prijava.

Kod odabira prijave razmatrat će se koliko i na koji način prijavljeni projekt za koje se traži potpora pridonosi ostvarenju ciljeva iz točke I. ove Upute utvrđenih strateškim dokumentima i proračunskim programom, te o broju krajnjih korisnika obuhvaćenih projektom, predviđenim ciljanim skupinama (krajnjim korisnicima), temama i lokacijama edukacija i individualnog savjetovanja, raspoloživim organizacijskim kapacitetima i ljudskim resursima, vlastitom učešću za provedbu projekta, pokazateljima provedbe te dosadašnjimreferencama uključujući i iskustvo na realizaciji Aktivnosti 1 ili 2 ovog programa iz prethodnih godina.

**Provjerom prihvatljivosti utvrđuje se:**

* da Prijavitelj u vlasničkoj i/ili osnivačkoj strukturi nema udjela Republike Hrvatske, jedinice područne (regionalne) samouprave ili jedinice lokalne samouprave te pravnih osoba čiji je vlasnik i/ili osnivač Republika Hrvatska, jedinica područne (regionalne) samouprave ili jedinice lokalne samouprave,
* da je Prijavitelj u 100% privatnom vlasništvu s registriranim sjedištem te aktivnost ulaganja se obavlja na području Primorsko-goranske županije,
* da je Prijavitelj pravna ili fizička osoba koja je mikro, malo poduzeće sukladno Zakonu o poticanju razvoja malog gospodarstva („Narodne novine" broj 29/02, 63/07, 53/12, 56/13 i 121/16) i Preporuci Europske komisije 2003/361/EC od 06.05.2003. uz odgovarajuću primjenu definicije malih i srednjih poduzeća dane u Prilogu I. Uredbe komisije (EU) br. 651/2014 od 17. lipnja 2014. (SL EU L 187, 26.6.2014., str. 1–78) o ocjenjivanju određenih kategorija potpora spojivima s unutarnjim tržištem u primjeni članaka 107. i 108. Ugovora (SL EU L 187, 26.06.2014. str.1) te njenim izmjenama Uredbi Komisije (EU) 2021/1237 оd 23. srpnja 2021.*(*SL EU L 270, 29.7.2021., str. 39–75) i Uredbi Komisije 2023/1315 оd 23. lipnja 2023. (SL EU L 167, 30.6.2023., str. 1–90)*,*
* da u trenutku podnošenja prijave Prijavitelj ima odgovarajući oblik registracije (obrt/trgovačko društvo/ustanova),
* da Prijavitelj te partnerski i povezani subjekti s Prijaviteljem imaju podmirene obveze prema Primorsko-goranskoj županiji,
* da Prijavitelj ima podmirene obveze po osnovi javnih davanja o kojima službenu evidenciju vodi porezna uprava (dokazuje se originalnom potvrdom nadležne porezne uprave),
* da je prijava u skladu s prihvatljivim aktivnostima, prihvatljivim troškovima i prihvatljivim djelatnostima iz Uputa za prijavitelje,
* da osnovna/pretežita djelatnost prema Odluci o nacionalnoj klasifikaciji djelatnosti NKD 2007, **nije** iz Područja A – Poljoprivreda, šumarstvo, ribarstvo, Odjeljka 12 - Proizvodnja duhanskih proizvoda; Skupine 25.4 - Proizvodnja oružja i streljiva; Skupine 30.4 - Proizvodnja vojnih borbenih vozila; Područje K - Financijske djelatnosti i djelatnosti osiguranja; Područje L - Poslovanje nekretninama; Odjeljka 92 - Djelatnosti kockanja i klađenja,
* da Prijavitelj ima minimalno jednu zaposlenu osobu na puno radno vrijeme (uključuje se i samozapošljavanje), na neodređeno vrijeme.

Prijavitelj nema pravo na potporu ako je za istu namjenu i za iste aktivnosti primio potporu iz drugih izvora u okviru nacionalnog proračuna i drugih javnih izvora, javnih fondova Europske unije i izvan Europske unije.

* 1. **TRAJANJE I LOKACIJA PROVEDBE**

Prijave se po ovom Javnom pozivu zaprimaju 10 dana od dana objave Javnog poziva. Lokacija provedbe mjere je područje Primorsko-goranske županije.

* 1. **VREMENSKI OKVIR POSTUPKA**

Odluka o dodjeli potpora s pripadajućim iznosom odobrenih novčanih sredstava bit će donijeta u roku od 14 dana od dana zaključenja Javnog poziva.

Prijavitelji će biti obaviješteni o ostvarenoj potpori male vrijednosti odmah po donošenju Odluke o dodjeli potpore.

Rezultati će biti objavljeni na službenoj internet stranici Županije u roku od 7 (sedam) dana od dana donošenja Odluke o dodijeli potpore. Županija će potpisati ugovor o korištenju potpore s korisnicima kojima je odobrena potpora u roku od 8 dana od dana donošenja Odluke o dodjeli potpora.

**X. IZVJEŠĆE O PROVEDBI PROJEKTA/AKTIVNOSTI**

Nakon završetka aktivnosti korisnik je u obvezi dostavit Upravnom odjelu za turizam, poduzetništvo i ruralni razvoj Izvješće o provedbi i rezultatima prema obrascu u Prilogu 8.

U izvješće treba uključeno :

1. Opći podaci o projektu,
2. Opis i razrada provedenih projektnih aktivnosti,
3. Opis i specifikacija rezultata i učinaka projekta,
4. Prikaz individualnih učinaka i realiziranih aktivnosti po svakome od korisnika (samo za Aktivnost 2).,
5. Razrada financijskih troškova projekta,
6. Zaključna ocjena Projekta.
7. Prilozi:
   * Foto dokumentacija (sa predavanja i osobnog savjetovanja na kojoj su vidljive oznake PGŽ)
   * Preslika objave/obavijesti o pozivu krajnjim korisnicima ( oznake PGŽ)
   * Potpisne liste( oznake PGŽ)
   * Obrasci o zadovoljstvu korisnika (oznake PGŽ)
   * Računi, ugovori i izvodi s računa o plaćanju (ako je primjenjivo)

Također, **provoditelj projekta će kroz/nakon razdoblje/a od 6 mjeseci** po završetku projekta kontaktirati korisnike s ciljem dobivanja informacija o ostvarenju ciljeva iz točke 1. ove Upute za prijavitelje i učincima projekta kod krajnjih korisnika nakon provedenih edukacija/savjetovanja, o čemu će potom izvijestiti Upravni odjelu za turizam, poduzetništvo i ruralni razvoj Primorsko-goranske županije pisanim putem:

* broj korisnika koji smatraju da su dobili nova znanja, vještine i informacije koja su im omogućile ostvarenje realizacije njihovih poduzetničkih ideja te unapređenju njihove poduzetničke konkurentnosti
* broj osnovanih vlastitih poslovnih subjekata i preživljavanje poduzeća (početnika),
* broj korisnika koji su se zaposlili nakon edukacija/savjetovanja
* broj korisnika koji su dobili poticaj od HZZ-a, investiciju ili neki drugi izvor financiranja( od koga i koliko )
* broj mlađih od 41 godine po svakom gore navedenom pokazatelju

**XI. IZVOR POTPORA, UGOVORANJE, PROVEDBA, DODJELA I NADZOR**

Izvor potpore je Proračun Primorsko-goranske županije za 2024. godinu.

Sredstva za provedbu mjera Programa planirana su u Proračunu Primorsko-goranske županije za 2024. godinu unutar razdjela Upravnog odjela za turizam, poduzetništvo i ruralni razvoj, Program: 800316 "Razvoj poduzetništva" kroz proračunske aktivnosti: Program edukacije.

Razdjel 8. – Upravni odjel za turizam, poduzetništvo i ruralni razvoj, unutar programa "Razvoj poduzetništva" na aktivnosti:

* A 800316 Program edukacije – 30.000,00 eura

Potpore se dodjeljuju do utroška sredstava planiranih u Proračunu Primorsko-goranske županije za provedbu ovog Programa.

S korisnicima potpore iz ovog Programa zaključuje se Ugovor, a odobrena sredstva potpore isplaćuju se na žiro račun, odnosno IBAN korisnika potpore.

Ugovorom se utvrđuju međusobna prava i obveze korisnika potpore i Primorsko-goranske županije. Ugovor obvezno sadrži odredbe u kojima ugovorne strane specificiraju visinu i namjenu sredstava, način isplate sredstava, način i postupak kontrole namjenskog korištenja sredstava, obvezu dostave izvješća o provedbi aktivnosti, rokove izvršenja pojedinih obveza korisnika, obveze čuvanja dokumentacije, nadzor i financijsku provjeru na licu mjesta, odredbe o raskidu ugovora i obveze povrata sredstava te nadležnosti suda u slučaju spora.

Korisnik potpore se obvezuje na namjensko korištenje sredstava potpore. Namjensko korištenje sredstava potpore dokazuje se računima koji glase na korisnika potpore, ugovorima, izvodima po transakcijskom računu te ostalim dokazima iz kojih vidljivo da je izvršeno plaćanje ili realizirana aktivnost za koju se odobrava potpora s fotodokumentacijom o realizaciji aktivnosti.

Računi kojima se dokazuje namjensko korištenje sredstava potpore ne smiju se koristiti za pravdanje drugih potpora koje dodjeljuje Primorsko-goranska županija i ostali davatelji državnih potpora.

Korisnik je dužan istaknuti na vidljivom mjestu (internet stranici, društvenim mrežama) da je za provedbu aktivnosti ostvario bespovratna sredstva iz Proračuna Primorsko-goranske županije, odnosno da su sredstva dodijeljena od strane Primorsko-goranske županije*.*

Nadzor nad namjenskim korištenjem potpore provodi Upravni odjel za turizam, poduzetništvo i ruralni razvoj Primorsko-goranskežupanije temeljem dokumentacije korisnika potpore, a po potrebi i kontrolom na licu mjesta.

Korisniku kojemu je odobrena bespovratna potpora sredstva će se doznačiti na temelju korisnikova zahtjeva uz predočenje dokaza o namjenskom korištenju sredstava (preslika računa, ugovora, izvješća, fotodokumentacije i/ili ostalih dokaza) koje će dostaviti Upravnom odjelu za turizam, poduzetništvo i ruralni razvoj.

Ukoliko korisnik potpore ostvari pravo na potporu na temelju dostavljene neistinite dokumentacije, suprotno uvjetima utvrđenim Javnim pozivom ili se utvrdi da je za istu namjenu primio potporu iz drugih izvora, dobivena sredstva uvećana za zakonsku zateznu kamatu koja se obračunava od dana primitka iznosa mora vratiti u Proračun Primorsko-goranske županije te se isključuje iz dodjele potpore sljedećih godina.

Ostale obveze i rokovi regulirat će se Ugovorom.

Dostavljanjem dokumentacije na Javni poziv i potpisivanjem Ugovora o dodjeli potpore, korisnik potpore daje odobrenje Primorsko-goranskoj županiji da osnovne podatke o korisniku i odobrenoj potpori objavi na službenoj mrežnoj stranici Županije te u drugim izvještajima. Svi osobni podaci navedeni u prijavi i dokumentaciji koristit će se sukladno Općoj uredbi o zaštiti podataka (GDPR) i Zakonu o provedbi Opće uredbe o zaštiti podataka („Narodne novine“ broj 42/18) isključivo u svrhu odobravanja potpore.

**XII. NAČIN PODNOŠENJA PRIJAVA**

Prijave se dostavljaju isključivo na obrascima koji su priloženi ovom Javnom pozivu i s obaveznom dokumentacijom u prilogu, sve u skladu s ovim Javnim pozivom i Uputama za prijavitelje. Upute, Obrasci za prijavu i natječajna dokumentacija dostupni su na službenoj internet stranici Primorsko-goranske županije – [www.pgz.hr](http://www.pgz.hr/)

* **Prijave se podnose u zatvorenoj omotnici ISKLJUČIVO POŠTOM putem preporučene pošiljke:**

**PRIMORSKO-GORANSKA ŽUPANIJA**

**Upravni odjel za turizam, poduzetništvo i ruralni razvoj**

**Riva 10, 51 000 Rijeka**

Prijava na **Javni poziv za dodjelu potpora male vrijednosti temeljem Programa dodjele potpora male vrijednosti poduzetnicima Primorsko-goranske županije u 2024. godini za Mjeru 9.**

Na omotnici sa stražnje strane potrebno je navesti podatke Prijavitelja:

**Potpuni naziv i organizacijski oblik**

**Ime i prezime**

**Sjedište, adresa i poštanski broj**

**XIII. POSEBNI UVJETI**

Prijavitelj ne smije isti trošak za koji je ostvario sufinanciranje iz nekog drugog izvora prijaviti na ovaj javni poziv, niti isti trošak za koji je ostvario potporu po ovoj mjeri prijaviti na bilo koji drugi izvor financiranja.

Isti prijavitelj, isti vlasnik/osnivač i njegova povezana i/ili partnerska poduzeća mogu podnijeti samo jednu prijavu za potporu.

Prijava u kojoj ne bude dostavljena sva dokumentacija navedena u popisu priloga - Obvezna dokumentacija koja se treba dostaviti uz ovjeren Obrazac prijave na Javni poziv, odnosno dostavljeni dokazi ne budu u skladu s propisanim te Prijave u kojima su dani neistiniti podaci ili je priložena nevjerodostojna dokumentacija smatrat će se **formalno neispravnom i neće se dalje razmatrati**.

Ukoliko se naknadnom provjerom utvrdi da su dani neistiniti podaci ili je priložena nevjerodostojna dokumentacija ili nisu poštovani uvjeti Javnog poziva i pripadajućih Uputa, ili se korisnik ne pridržava se odredbi ugovora, korisnik potpore dužan je izvršiti povrat sredstva uvećana za zakonsku zateznu kamatu koja se obračunava od dana primitka iznosa dobivenih temeljem ugovora sklopljenog sa Županijom.

Županija zadržava pravo izmjene i dopune ovih Uputa. Sve eventualne izmjene i dopune Uputa bit će objavljene na službenim stranicama Primorsko-goranske županije .

Dodatna obrazloženja i informacije u vezi s predmetom Javnog poziva mogu se dobiti putem telefona na broj: 051/351-260, 351-271 odnosno putem e-pošte na e-adresu: [gospodarstvo@pgz.hr](mailto:gospodarstvo@pgz.hr) .

**PRILOZI UPUTI ZA PRIJAVITELJE:**

Obrazac 1. a) Prijava za Mjeru 9.

b) Obrazac Detaljan opis i provedba projekta za Mjeru 9.

- Popis obvezne dokumentacije koju treba predati uz obrazac prijave Obrazac 1.

Obrazac 2 - Izjava o korištenim potporama male vrijednosti,

Obrazac 3 - Izjava o korištenim potporama male vrijednosti povezanih osoba

Obrazac 4 - Izjava o davanju suglasnosti za korištenje osobnih podataka

Obrazac 5 - Izjava o dvostrukom financiranju

Obrazac 6 - Izjava o PDV-u

Obrazac 7 - Skupna Izjava

Obrazac 8. - Izvješće o provedenim aktivnostima